钦定古今图书集成/理学汇编/学行典/第111卷 > 性理大全 > 《小学》
## 钦定古今图书集成/理学汇编/学行典/第111卷 > 性理大全 > 《小学》

学者必以孔孟为师，学而不求诸孔孟之言，亦末矣。
《易》曰：“君子多识前言往行，以畜其德。”孟子曰：“博学而
详说之”，将以反说约也。世之学者，欲以雕绘组织为
工，夸多斗靡，以资见闻而已。故摭其华，不茹其实，未
尝畜德而反约也。彼亦焉用学为哉？

五峰胡氏曰：“学欲博，不欲杂；守欲约，不欲陋。杂似博，
陋似约，学者不可不察也。”